REPUBLIKA HRVATSKA

ISTARSKA ŽUPANIJA

ŠKOLA ZA TURIZAM,

UGOSTITELJSTVO I TRGOVINU

PULA

OIB 30822226445

KLASA: 112-02/23-01/09

URBROJ: 2168-21-23-1

Pula, 7. lipnja 2023.

Na temelju članka 99.a i članka 107. stavka 1. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22), odredbi Pravilnika o načinu i postupku zapošljavanja te Ugovora o dodjeli bespovratnih sredstava za projekt KLIK Pula - Centar za kompetentno cjeloživotno razvijanje inovativnih znanja i vještina u sektoru ugostiteljstva i turizma Pula (broj ugovora: UP.03.3.1.05.0005), Škola za turizam, ugostiteljstvo i trgovinu Pula raspisuje

NATJEČAJ

za zasnivanje radnog odnosa na radnom mjestu

**Pomoćnik/ica za financije za potrebe provedbe projekta KLIK Pula** - Centar za kompetentno cjeloživotno razvijanje inovativnih znanja i vještina u sektoru ugostiteljstva i turizma Pula na određeno vrijeme do završetka projekta, a najdulje do 27. prosinca 2023. godine, puno radno vrijeme, 1 izvršitelj

Uvjeti:

* + srednja stručna sprema (IV. stupanj) upravne, ekonomske ili birotehničke struke, gimnazija ili druga četverogodišnja školu
  + najmanje 1 (jedna) godina radnog iskustva
  + znanje MS Offica

Opis poslova:

Pomoćnik za financije pruža pomoć stručnom suradniku za financije u financijskom planiranju provedbe projekata, izradi financijskih tokova, pravovremenoj izradi dokumenata vezanih uz plaćanje obveza, otvara i obračunava putne naloge te obavlja ostale poslove potrebne za uspješnu provedbu projekata u suglasnosti s ravnateljicom i članovima projektnog tima.

Uz pisanu vlastoručno potpisanu prijavu na natječaj, kandidati trebaju dostaviti: životopis, dokaz o stečenoj stručnoj spremi, dokaz o državljanstvu, elektronički zapis o radnopravnom statusu Hrvatskog zavoda za mirovinsko osiguranje (izdan za vrijeme trajanja natječaja), uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20 i 151/22) (izdano za vrijeme trajanja natječaja), dokaz o radnom iskustvu na odgovarajućim poslovima iz kojeg je vidljivo da je podnositelj prijave obavljao poslove u traženoj stručnoj spremi i u kojem trajanju ih je obavljao (potvrda poslodavca ili drugi dokument iz kojeg je vidljiva vrsta posla i razdoblje obavljanja istog), dokaz o znanju MS Offica, (preslika potvrde o položenom tečaju MS Offica ili vlastoručno potpisana izjava ovjerena kod javnog bilježnika o poznavanju MS Offica).

U prijavi kadidati trebaju navesti adresu stanovanja, kontakt broj i e-mail adresu.

Kandidati koji se pozivaju na pravo prednosti pri zapošljavanju prema posebnim propisima, ostvaruju to pravo samo pod jednakim uvjetima te uz prijavu, osim dokaza o ispunjavanju traženih uvjeta, dužni su priložiti sve propisane dokaze prema posebnom zakonu.

Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21) uz prijavu na Natječaj dužan/a je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva hrvatskih branitelja Republike Hrvatske.

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf>

Kandidat/kinja koji/a se poziva na pravo prednosti pri zapošljavanju u skladu sa člankom 48. Zakona o civilnim stradalnicima iz Domovinskog rata (NN 84/21) uz prijavu na Natječaj dužan/a je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske.

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koji/a se poziva na pravo prednosti pri zapošljavanju, sukladno čl. 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03,148/13 i 98/19), uz prijavu na Natječaj dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14 i 39/18), uz prijavu na Natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Za kandidate koji su dostavili pravodobnu i potpunu prijavu i ispunjavaju uvjete natječaja, provest će se vrednovanje prema odredbama Pravilnika o načinu i postupku zapošljavanja, kojemu su kandidati dužni pristupiti. Ako kandidat ne pristupi vrednovanju ne smatra kandidatom u natječajnom postupku.

Obavijest i uputa kandidatima o vremenu, mjestu i načinu vrednovanja kandidata bit će objavljena najmanje tri dana prije dana određenog za isto, na mrežnim stranicama Škole <http://ss-tur-ugo-trg-pu.skole.hr>

Rok za podnošenje prijave na natječaj je 8 dana od dana objave odnosno do 15. lipnja 2023.

Za prijavu na natječaj nije potrebno dostavljati originale niti ovjerene preslike dokumentacije.

Na natječaj se mogu javiti osobe oba spola.

Prijave s dokazima o ispunjavanju uvjeta natječaja mogu se dostaviti putem e-maila na adresu [tajnistvo@ss-tur-ugo-trg-pu.skole.hr](mailto:tajnistvo@ss-tur-ugo-trg-pu.skole.hr), neposredno ili poštom na adresu Škole, s naznakom “za natječaj – UP.03.3.1.05.0005 – KLIK Pula“.

Nepravodobne i nepotpune prijave neće se razmatrati.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno odredbama Opće uredbe o zaštiti podataka (EU) 2016/679 i Zakona o provedbi Opće uredbe o zaštiti podataka (NN 42/18).

O rezultatima natječajnog postupka kandidati će biti obaviješteni putem mrežnih stranica Škole.

RAVNATELJICA

Orhideja Petković, dipl. soc.